CELEX: 62015CN0389
Language: el
Date: 2015-07-17 00:00:00
Title: Υπόθεση C-389/15: Προσφυγή της 17ης Ιουλίου 2015 — Ευρωπαϊκή Επιτροπή κατά Συμβουλίου της Ευρωπαϊκής Ένωσης

21.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 311/42
            
         Προσφυγή της 17ης Ιουλίου 2015 — Ευρωπαϊκή Επιτροπή κατά Συμβουλίου της Ευρωπαϊκής Ένωσης
   (Υπόθεση C-389/15)
   (2015/C 311/45)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: F. Castillo de la Torre, J. Guillem Carrau, B. Hartmann)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να ακυρώσει την απόφαση του Συμβουλίου, της 7ης Μαΐου 2015, που επιτρέπει την έναρξη διαπραγματεύσεων για μια αναθεωρημένη Συμφωνία της Λισαβόνας σχετικά με τις προστατευόμενες ονομασίες προέλευσης και τις προστατευόμενες γεωγραφικές ενδείξεις όσον αφορά θέματα που εμπίπτουν στην αρμοδιότητα της Ευρωπαϊκής Ένωσης·
            
         
               —
            
            
               να διατηρήσει τα αποτελέσματα της προσβαλλομένης αποφάσεως, εφόσον είναι αναγκαίο, έως ότου αρχίσει να ισχύει, εντός εύλογου χρονικού διαστήματος από τη δημοσίευση της αποφάσεώς του, νέα απόφαση του Συμβουλίου της Ευρωπαϊκής Ένωσης η οποία θα εκδοθεί κατ’ εφαρμογήν του άρθρου 218, παράγραφοι 3, 4 και 8, ΣΛΕΕ·
            
         
               —
            
            
               να καταδικάσει το Συμβούλιο της Ευρωπαϊκής Ένωσης στα δικαστικά έξοδα.
            
         
      Λόγοι και κύρια επιχειρήματα
   
   
      Πρώτος λόγος: Η προσβαλλόμενη απόφαση αναγνωρίζει την ύπαρξη αρμοδιότητας των κρατών μελών κατά παράβαση του άρθρου 3 ΣΛΕΕ, δεδομένου ότι η διαπραγμάτευση αφορά συμφωνία η οποία εμπίπτει στην αποκλειστική αρμοδιότητα της Ένωσης.
   
      Δεύτερος λόγος: Παράβαση των άρθρων 207, παράγραφος 3, και 218, παράγραφοι 3, 4 και 8, ΣΛΕΕ επειδή το Συμβούλιο όρισε κράτη μέλη ως «διαπραγματευτές», σε ζήτημα αρμοδιότητας της Ένωσης και δεν εξέδωσε την προσβαλλόμενη απόφαση με την προβλεπόμενη πλειοψηφία.